**Ministru kabineta noteikumu projekta “Grozījumi** **Ministru kabineta 2010. gada 16. marta noteikumos Nr. 262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir precizēt spēkā esošo Ministru kabineta noteikumu regulējumu, kas skar cietās biomasas kurināmā izmantošanu, elektrostaciju, kas elektroenerģiju pārdod obligātā iepirkuma ietvaros, uzraudzību, tai skaitā attiecībā uz kārtību, kādā tiek apturēta valsts (komercdarbības) atbalsta izmaksa komersantam, ja tas nav nomaksājis Elektroenerģijas tirgus likuma 31.1 pantā minēto uzraudzības nodevu, elektroenerģijas ražošanai nepamatoti vai nelikumīgi saņemtā valsts atbalsta atgūšanu u.tml.Projektā stāsies spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Elektroenerģijas tirgus likuma [29.](https://likumi.lv/ta/id/108834-elektroenergijas-tirgus-likums#p29) panta ceturtā daļa, 31.1 panta devītā daļa un 31.2 panta trešā un piektā daļa.Grozījumi attiecībā uz elektroenerģijas iepirkuma cenas koeficientu ekspluatācijā vēl nenodotiem vēja elektrostaciju projektiem izriet no Ministru kabineta 2019. gada 16. jūlija sēdes protokola Nr. 33 88.§ “Informatīvais ziņojums “Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām”” 3. punkta. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2005. gadā 8. jūnijā spēkā stājās Elektroenerģijas tirgus likums (turpmāk – ETL), ar ko atjaunojamos energoresursus izmantojošu elektrostaciju un koģenerācijas staciju, kas elektroenerģiju ražo augsti efektīvā koģenerācijā, atbalstam Latvijā ieviests valsts atbalsta mehānisms - elektroenerģijas obligātais iepirkums un garantētā maksa par elektrostacijā uzstādīto elektrisko jaudu. Sekojoši ir izdoti ETL pakārtoti Ministru kabineta noteikumi:1. Ministru kabineta (turpmāk – MK) noteikumi par elektroenerģijas ražošanu un cenu noteikšanu, ražojot elektroenerģiju koģenerācijā – MK noteikumi Nr.921[[1]](#footnote-2) un šobrīd spēkā esošie MK noteikumi Nr.221[[2]](#footnote-3);
2. Ministru kabineta noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību - MK noteikumi Nr.503[[3]](#footnote-4), kurus aizstāja MK noteikumi Nr.198[[4]](#footnote-5) un šobrīd spēkā esošie MK noteikumi Nr.262[[5]](#footnote-6).

No 2020. gada 1. janvāra līdz ar Elektroenerģijas tirgus likuma grozījumu stāšanos spēkā enerģētikas politikas administrēšanas funkcijas, tostarp elektroenerģijas obligātā iepirkuma mehānisma uzraudzība un kontrole, ir nodotas Būvniecības valsts kontroles birojam (turpmāk – birojs), kas ir atbildīgā iestāde administratīvā procesa ietvaros.Līdz ar to MK lēma un 2020.gada 1.janvārī stājās spēkā grozījumi MK 2014.gada 30.septembra noteikumos Nr.576 “Būvniecības valsts kontroles biroja nolikums”, MK noteikumos Nr.262 un MK noteikumos Nr.221, ar kuriem attiecībā uz elektroenerģijas obligātā iepirkuma sistēmas uzraudzību birojam tika nodotas visas līdz tam Ekonomikas ministrijas (turpmāk – ministrija) īstenotās uzraudzības un kontroles funkcijas (skat. MK noteikumu Nr.221 un MK noteikumu Nr.262 sākotnējās ietekmes novērtējuma apvienotā ziņojuma (anotācija) I.sadaļā norādīto).No minētā secināms, ka ar ministrijas lēmumiem tika piešķirtas un atceltas tiesības komersantiem pārdot elektroenerģiju obligātā iepirkuma ietvaros, kā arī noteikts pārkompensācijas koeficients, ja valsts atbalsta kopējo kapitālieguldījumu peļņas norma pārsniedza 9%. Minētie lēmumi ir pieņemti atbilstoši MK noteikumu Nr.221 un MK noteikumu Nr.262 prasībām un šo lēmumu izpildi ar 2020.gada 1.janvāri nodrošina birojs, kā arī atbilstoši MK noteikumiem Nr.221 un MK noteikumiem Nr.262 šādu lēmumu pieņemšana ir biroja kompetencē.Iepriekš minēto arī atzinusi Administratīvā tiesa, tai skaitā arī Augstākā tiesa, un kā apliecina tiesu prakse, tad administratīvajās lietās attiecībā uz MK noteikumu Nr.221 un MK noteikumu Nr.262 prasībām pieņemtajiem ministrijas lēmumiem administratīvā tiesa ir mainījusi atbildētāju no ministrijas uz biroju. Vienlaikus grozījumi paskaidro biroja kompetenci attiecībā uz elektroenerģijas ražotāju, kas pārdod elektroenerģiju obligātā iepirkuma ietvaros, darbības uzraudzības un kontroles organizēšanu, nosakot, ka birojam ir tiesības grozīt vai atcelt lēmumus, kas ir pieņemti, lai piešķirtu vai mainītu valsts atbalstu obligātā iepirkuma ietvaros. Līdz ar to birojs veic elektroenerģijas obligātā iepirkuma uzraudzību un tās īstenošanai nepieciešamo administratīvo aktu izdošanu saistībā ar komersantu tiesībām pārdot elektroenerģiju obligātā iepirkuma ietvaros. Jaunas tiesības pārdot elektroenerģiju obligāti iepērkamā elektroenerģijas apjoma veidā kopš 2012. gada netiek piešķirtas.Atbalsta apmērs vēja elektrostaciju projektiem, kas ekspluatāciju uzsākuši no 2020. gada 1. janvāraMK noteikumi Nr.262 nosaka cenas noteikšanas formulas elektroenerģijai, kas ražota, izmantojot atjaunojamos energoresursus. Minētās formulas izstrādātas, ņemot vērā elektroenerģijas ražošanai nepieciešamā atbalsta apmēru attiecīgo tiesību normu izstrādes brīdī. Vērtējot pašreizējā atbalsta samērīgumu, ir konstatēts, ka šobrīd elektrostacijās izmantotās tehnoloģijas ir mainījušās tik būtiski, ka atbalsts atjaunojamās elektroenerģijas ražošanai līdzšinējā apjomā ir uzskatāms par nesamērīgi lielu, nav ekonomiski pamatots, tādēļ būtu samazināms. Līdz ar to ministrija rosina veikt grozījumus MK noteikumos Nr.262, samazinot atbalsta apmēru tām vēja elektrostacijām, kurām tiesības ražot elektroenerģiju obligātā iepirkuma ietvaros ir piešķirtas ar MK noteikumiem Nr.262 ar Eiropas Komisiju saskaņotās valsts atbalsta lietas SA. 43140 (2015/NN) ietvaros un, kas ekspluatāciju ir uzsākuši no 2020. gada 1. janvāra, elektroenerģijas iepirkuma cenai piemērojot koeficientu 0,85. Praksē šāda situācija iestāsies tikai gadījumā, kad elektroenerģijas ražotājs pēc tiesas nolēmuma stāšanās spēkā var izmantot tam vēsturiski piešķirtās tiesības. Iekļaujot šo normu projektā, tika vērtēta tās atbilstība Satversmei. Īpašuma tiesību ierobežojumam ir jākalpo kādam no Satversmes 116.pantā norādītajiem leģitīmajiem mērķiem. Satversmes 116.pantā ietvertajā personas pamattiesību uzskaitījumā nav speciālas norādes uz īpašuma tiesībām, jo konstitucionālais likumdevējs jau Satversmes 105.pantā ir norādījis, ka īpašuma tiesības var ierobežot. Tomēr Satversmes 116.pantā minētie pamattiesību ierobežošanas leģitīmie mērķi, proti, citu cilvēku tiesību, demokrātiskās valsts iekārtas, sabiedrības drošības, labklājības un tikumības aizsardzība ir atzīstami par leģitīmiem mērķiem arī īpašuma tiesību ierobežošanai. Saskaņā ar Satversmes 116.pantu pamattiesības var ierobežot likumā paredzētajos gadījumos, ja tas nepieciešams leģitīmo mērķu sasniegšanai. Lai pamattiesību ierobežojumu atzītu par atbilstošu Satversmei, tam ir jāatbilst visiem konstitucionalitātes testa kritērijiem, t.i., jāpārbauda, vai ierobežojums: 1) noteikts ar likumu; 2) ir leģitīms mērķis; 3) atbilst samērīguma principam.1) Ierobežojums noteikts ar likumu.Projekta gadījumā ierobežojums tiks noteikts ar likumu - projekts ir izdots, pamatojoties uz Elektroenerģijas tirgus likuma 29.panta ceturto daļu, 31.1panta devīto daļu un 31.2panta trešo un piekto daļu - ar mērķi noteikt elektroenerģijas cenas noteikšanas kārtību atkarībā no atjaunojamo energoresursu veida, kā arī obligātā iepirkuma uzraudzības un kontroles kārtību.. 2) Leģitīms mērķis.Atjaunojamos energoresursus izmantojošu elektrostaciju atbalstam Latvijā ir ieviests valsts atbalsta mehānisms – elektroenerģijas obligātais iepirkums (turpmāk – OI mehānisms). Atbilstoši OI mehānisma būtībai, kopējās valsts atbalsta izmaksas sedz visi elektroenerģijas gala lietotāji, proti, visas Latvijas mājsaimniecības un uzņēmumi. ETL nosaka, ka nosacījumus elektroenerģijas ražošanai, izmantojot atjaunojamos energoresursus, kā arī kritērijus ražotāju kvalifikācijai saražotās elektroenerģijas obligātā iepirkuma tiesību saņemšanai, elektroenerģijas cenas noteikšanas kārtību atkarībā no atjaunojamo energoresursu veida nosaka Ministru kabinets. Minētā kārtība ietver arī valsts atbalsta lieluma noteikšanu vēja elektrostacijām, kas nodrošinātu vēja elektrostaciju darbībai nepieciešamo valsts atbalstu ar iespējami zemākām izmaksām elektroenerģijas lietotājiem. 3) Samērīguma princips.Atbilstoši samērīguma principam, kas definēts arī Administratīvā procesa likuma 13.pantā, būtiski privātpersonas tiesību vai tiesisko interešu ierobežojumi ir attaisnojami tikai ar nozīmīgu sabiedrības labumu.Projektā ietvertā atbalsta mehānisma izmaksas, kas rodas publiskajam tirgotājam iepērkot elektroenerģiju OI ietvaros no atbalstu saņemošajiem ražotājiem, sedz visi Latvijas elektroenerģijas galalietotāji proporcionāli savam elektroenerģijas patēriņam, elektroenerģijas kopējā cenā maksājot OI komponenti. Jebkurš valsts atbalsta maksājums OI ietvaros palielina maksāšanas slogu elektroenerģijas galalietotājiem un palielina kopējo elektroenerģijas cenu. Ņemot vērā minēto, lai nodrošinātu valsts atbalsta sniegšanu atbilstoši likumdevēja gribai un izmaksas par obligāto iepirkumu būtu samērīgas visiem galalietotājiem, ir nosakāmi projektā iekļautie ierobežojumi ražotājiem, kuri pārdod saražoto elektroenerģiju OI ietvaros, tai skaitā samērīgu investīciju atdeves apjomu vēja elektrostacijām. Līdz ar to minētie ierobežojumi ir sabiedrības interesēs, jo, novēršot elektrostaciju pārkompensācijas risku, tiks mazināts elektroenerģijas izmaksu slogs mājsaimniecībām un uzņēmumiem.Kā savos spriedumos ir norādījusi Satversmes tiesa, personas interese gūt peļņu neietilpst Satversmes 105.panta tvērumā, jo šāda abstrakta iespējamība nav uzskatāma par īpašuma tiesību objektu.[[6]](#footnote-7) Līdz ar to Satversmes tiesa ir nošķīrusi tiesības pārdot elektroenerģiju obligātā iepirkuma ietvaros no intereses gūt iecerētā apmērā peļņu. Tādējādi Satversmes 105.panta tvērumā tiesības uz īpašumu attiecas tikai uz jau pastāvošu īpašumu – nākotnes ienākumi nerada īpašumtiesības. Situācijā, kad elektroenerģijas iepirkuma cenai piemēro koeficientu 0,85, tiek samazināti komersanta nākotnes ienākumi, kuri vēl nav nopelnīti (nepastāv) un uz kuriem saskaņā ar Satversmes tiesas spriedumiem komersantam nav īpašumtiesību.Vienlaikus, apzinot elektroenerģijas ražotājus, kurus varētu skart minētā norma, konstatējams, ka uz projekta izstrādāšanas brīdi tāds ir viens, kurš ir izteicis piekrišanu minētā elektroenerģijas iepirkuma cenas koeficienta piemērošanai. Ņemot vērā minēto, tiesību ierobežojums, ievērojot sabiedrības intereses, ir uzskatāms arī par samērīgu.Latvija šobrīd ir noslēgusi vairāk nekā 40 divpusējos vai daudzpusējos investīciju aizsardzības līgumus (turpmāk – IAL), kas aptver visas ekonomiski nozīmīgākās valstis. Ievērojot to, ka investori pirms (un noteiktos gadījumos arī pēc) investīcijas veikšanas strukturē savas grupas sabiedrības tādējādi, lai tieši vai pastarpināti iegūtu aizsardzību no IAL, regulējums var skart ikvienas valsts investorus.Tradicionāli IAL tiek ietverts ekspropriācijas aizliegums, pienākums izturēties pret ieguldījumu taisnīgi un vienlīdzīgi, pienākums nodrošināt pilnīgu aizsardzību. IAL bieži tiek ietverts arī vislabvēlīgākās valsts standarts, kas ietver apņemšanos izturēties pret konkrētās valsts investoriem tikpat labi, kā līgumslēdzējvalsts izturēsies pret investoriem no tās valsts, ar kuru būs noslēgts vislabvēlīgākais IAL. Šo IAL ietverto pienākumu definīcijas ir ļoti plašas, tādējādi noteiktās situācijās pastāv iespēja, ka ar paredzēto tiesisko regulējumu var tikt skartas ar IAL aizsargātās tiesības. Šo risku var novērst vai samazināt, ja ar paredzēto tiesisko regulējumu noteiktie aizliegumi tiek noteikti bez diskriminācijas, ir caurskatāmi, paredzami, samērīgi un par tiem ir noteikta kompetento valsts iestāžu atbildība. Visaugstākais risks būtu situācijas, kurās investoram tiek liegta iespēja turpināt jau uzsākto komercdarbību kā tādu (piemēram, tiek atņemta licence), nevis ierobežoti tikai atsevišķi komercdarbības aspekti (piemēram, liegts pārvadāt konkrētu kravu).Turklāt IAL piemērošanas prakse rāda, ka investīciju aizsardzības režīms negarantē tiesisko noteikumu nemainīgumu un investori nevar paļauties uz to, ka tiesiskais regulējums valstī vienmēr būt tāds, kāds tas bija ieguldījuma izdarīšanas brīdī. Ne amatpersonu izteikumi (ja vien tie nav bijuši tiesiski un skaidri, un tieši uz kuriem investors paļāvās un varēja saprātīgi paļauties, izlemjot veikt konkrēto ieguldījumu), ne izmaiņas tiesiskajā regulējumā, kāds pastāvēja ieguldījuma izdarīšanas brīdī, nedod investoram tiesības prasīt no IAL izrietošu aizsardzību. Turklāt jebkurš agrāk pieņemts tiesiskais regulējums un amatpersonu izteikumi jāvērtē kontekstā ar konkrētās valsts nostāju gan aizsardzības jomā, gan ārpolitikā, tādēļ ņemot vērā gan OECD ieteikumus,[[7]](#footnote-8) gan daudzu citu Eiropas valstu praksi,[[8]](#footnote-9) investoriem jau vairākus gadus nav bijis pamata paļauties, ka paredzētais tiesiskais regulējums netiks ieviests, jo dažāda rakstura ierobežojumi tiek ieviesti gan Eiropā, gan citās pasaules valstīs.Ja tiesiskā regulējuma rezultātā tiktu skartas ar IAL aizsargātās tiesības, investoram būtu tiesības vērsties starptautiskajā investīciju šķīrējtiesā, lūdzot piedzīt no Latvijas Republikas kompensāciju par pieļauto aizskārumu. Šādā gadījumā investoram būt jāpierāda konkrētu IAL noteikto tiesību aizskārums, kā arī jāpamato prasītās kompensācijas apmērs.Lietā *Nykomb v Latvija*, tiesa izskatīja prasību par netiešo ekspropriāciju. Minētajā gadījumā investors noslēdza līgumu ar enerģijas tirgotāju, lai ražotu elektroenerģiju koģenerācijā. Līguma slēgšanas brīdī atbilstoši normatīvajiem aktiem investoram pienācās dubultais tarifs uz astoņiem gadiem. Pirms koģenerācijas stacija uzsāka savu darbību, tika mainīti tarifi uz ievērojami zemākiem. Investors norādīja netiešo ekspropriāciju. Savukārt tiesa konstatēja, ka investīciju vērtības samazinājums pats par sevi nav uzskatāma par ekspropriāciju.[[9]](#footnote-10) Tomēr jāņem vērā, ka starptautisko ieguldījumu strīdu gadījumā nav vienotas judikatūras. Līdz ar to tiesu prakse katrā gadījumā var atšķirties. Vienlaikus atbilstoši praksei investīciju strīdu gadījumā par īpašumtiesībām var tikt uzskatīta ne tikai pats īpašums, bet arī peļņa. Tomēr var ierobežot investora tiesiskās intereses, pamatojot ierobežojumu ar sabiedrības interesēm. Ar paredzētajiem grozījumiem normatīvajā aktā ir sabalansētas privātpersonas intereses, noskaidrojot tā viedokli par iespējamo izmaksājamā atbalsta izmaksu pirms normatīvā akta pieņemšanas un sabiedrības intereses. Līdz ar to privātpersona, pirms stacijas būvniecības, apzinās savus riskus, kā arī prognozē, ka arī ar paredzēto samazinājumu tas varēs gūt peļņu.Ņemot vērā minēto, kā arī to, ka iespējamās tiesvedības izmaksas starptautiskā investīciju strīda gadījumā var būt salīdzinoši augstas[[10]](#footnote-11) izskatāmajā gadījumā ir konstatējams mazs risks, ka privātpersona vērsīsies pret valsti par minētajiem grozījumiem. Ar šo grozījumu netiek rosināta jaunu tiesību piešķiršana ārpus saskaņotā valsts atbalsta mehānisma lietas SA. 43140 (2015/NN) ietvaros. Projektā paredzēts, ka attiecīgā norma stājas spēkā pēc tam, kad Eiropas Komisija ir sniegusi pozitīvu atzinumu par tās saderību ar Eiropas Savienības iekšējo tirgu.Biomasas kurināmā izmantošanaMinistrija ir konstatējusi, ka kopš MK noteikumu Nr.262 apstiprināšanas ir paplašinājies komersantiem tirgū pieejamā cietā biomasas kurināmā klāsts, tostarp ir pieejamas ekonomiski izdevīgākas alternatīvas cietās biomasas kurināmā izvēlē, kuru izmantošana ļautu samazināt elektroenerģijas obligātā iepirkuma izmaksas. Tomēr spēkā esošie MK noteikumi Nr.262 neparedz kurināmā maiņu elektrostacijās, kas atļauju ražot elektroenerģiju obligātā iepirkuma ietvaros ir saņēmušas tikai viena veida cietās biomasas, piemēram, šķeldas, izmantošanai. Līdz ar to elektrostacijās, kurās kā kurināmais tiek izmantota cietā biomasa, ir jāizmanto tikai tas biomasas veids, kas norādīts iesniegumā par tiesību iegūšanu pārdot no atjaunojamiem energoresursiem saražoto elektroenerģiju obligātā iepirkuma ietvaros. Tādējādi šobrīd komersantiem ir liegta iespēja obligātā iepirkuma ietvaros izmantot ekonomiski izdevīgāko biomasas kurināmo, kas savukārt var ietekmēt komersantam izmaksātā valsts atbalsta apjomu.Ņemot vērā minēto, ar projektu tiek precizētas spēkā esošās tiesību normas, kas attiecas uz biomasas kurināmā izmantošanu elektrostacijās. Grozījumi paredz, ka komersants, iesniedzot birojā iesniegumu, pēc attiecīga biroja lēmuma pieņemšanas elektroenerģijas ražošanā varēs pilnīgi vai daļēji pāriet no viena biomasas kurināmā veida izmantošanas, kas noteikts saskaņā ar spēkā esošo regulējumu, uz citu. Grozījumu rezultātā komersants varēs izmantot izmaksu ziņā efektīvāko biomasas kurināmā veidu (atjaunojamu energoresursu), tādējādi pozitīvi ietekmējot arī komersantam izmaksājamā valsts atbalsta apjomu. Lai nodrošinātu biroja pieņemto lēmumu koordinētu īstenošanu, tai skaitā komersanta maksātnespējas pasludināšanas, nodokļu parādu un biomasas kurināmā maiņas gadījumos, projektā ir paredzēts, ka attiecīgi biroja lēmumi tiek nosūtīti gan komersantiem, savukārt AS “Enerģijas publiskais tirgotājs” (turpmāk – publiskais tirgotājs) un AS “Sadales tīkls” (turpmāk – sistēmas operators) tiek informēts par lēmumu rezultātiem. Būtiski, ka publiskais tirgotājs un sistēmas operators ir projektā ietverto lēmumu izpildītāji - tirgotājs veic elektroenerģijas obligātā iepirkuma administrēšanu, savukārt sistēmas operators veic tīklā nodotās un no tīkla saņemtās elektroenerģijas uzskaiti un šo informāciju sniedz publiskajam tirgotājam norēķiniem par elektroenerģijas obligāto iepirkumu. Ņemot vērā minēto, tirgotājam un sistēmas operatoram nepieciešama informācija par attiecīgā administratīvā akta rezultātu savu normatīvajos aktos noteikto funkciju veikšanai. Līdz ar to biroja pieņemtie lēmumi par ražotājiem piešķirto tiesību pārdot saražoto elektroenerģiju obligātā iepirkuma ievaros saskaņā ar Administratīvā procesa likumu tiek nosūtīti adresātam (komersantam), kā arī vienlaikus par to rezultātu tiek informēts publiskais tirgotājs un sistēmas operators. Atbilstoši precizēta arī spēkā esošā noteikumu redakcija.Uzraudzības nodevas piemērošanaSaskaņā ar Elektroenerģijas tirgus likuma 31.1 panta devīto daļu elektroenerģijas ražotājam, kas likumā noteiktā termiņā nav samaksājis nodevu elektroenerģijas ražošanai piešķirtā valsts atbalsta izlietošanas uzraudzībai (turpmāk – uzraudzības nodeva), aptur valsts atbalsta izmaksu līdz brīdim, kad uzraudzības nodeva ir samaksāta. Projekts nosaka kārtību, kādā aptur valsts atbalsta izmaksu. Ņemot vērā minēto, ar projektu tiek paredzēts, ka birojs pārbauda uzraudzības nodevas nomaksu un gadījumā, ja komersants to likumā noteiktā termiņā nav nomaksājis, pieņem lēmumu, ar kuru aptur valsts atbalsta izmaksu par elektroenerģiju, kas no komersanta iepirkta pēc Elektroenerģijas tirgus likuma 31.1 pantā noteiktā uzraudzības nodevas nomaksas termiņa iestāšanās, par to informējot publisko tirgotāju un sistēmas operatoru. Lēmums tiek pieņemts Administratīvā procesa likumā noteiktā kārtībā. Secīgi publiskais tirgotājs aptur valsts atbalsta izmaksu komersantam. Ja komersants vēlas atjaunot apturētā valsts atbalsta izmaksu, tam ir jānomaksā uzraudzības nodeva un par to jāpaziņo birojam. Birojs pēc apliecinājuma saņemšanas pārbauda minēto faktu un pieņem lēmumu par valsts atbalsta izmaksas atsākšanu, sākot ar nākamā pilnā kalendāra mēneša pirmo datumu pēc lēmuma spēkā stāšanās dienas. Līdz valsts atbalsta izmaksas atsākšanas brīdim elektroenerģijas obligātais iepirkums tiek turpināts, taču netiek izmaksāts valsts atbalsts, kas pārsniedz tirgus cenu, par elektroenerģiju, kas no komersanta iepirkta pēc Elektroenerģijas tirgus likuma 31.1 pantā noteiktā uzraudzības nodevas nomaksas termiņa iestāšanās, to izmaksājot pēc valsts atbalsta izmaksas atsākšanas. Saskaņā ar Elektroenerģijas tirgus likuma 31.2 panta ceturto daļu lēmuma apstrīdēšana vai pārsūdzēšana neaptur tā darbību.Ar valsts atbalstu saprot maksu par obligātā iepirkuma ietvaros saražotās elektroenerģijas iepirkumu, kas pārsniedz tirgus cenu.Ar uzraudzības nodevas administrēšanu saistītie termiņi ir noteikti Administratīvā procesa likumā noteiktajā kārtībā. Tos nosakot, ir ņemta vērā valsts interese savlaicīgi pārliecināties par nodevas nomaksu un nodrošināt biroja operatīvu rīcību gadījumā, ja komersants uzraudzības nodevu noteiktajā termiņā nav nomaksājis.Gadījumos, kad komersants neveic nodevas nomaksu, tās atgūšana un nokavējuma naudas aprēķināšana tiks veikta saskaņā ar likumu “Par nodokļiem un nodevām”.Tiesiskās aizsardzības procesa piemērošana nodokļu parādu gadījumāSaskaņā ar šobrīd spēkā esošo MK noteikumu Nr.262 regulējumu birojs reizi pusgadā pārliecinās vai komersantiem, kas saņem atbalstu obligātā iepirkuma ietvaros, nav Valsts ieņēmumu dienesta administrēto nodokļu vai nodevu parāds, kura kopsumma katram komersantam pārsniedz 150 *euro* (turpmāk – VID administrēto nodokļu parāds). Ja VID administrēto nodokļu parāds tiek konstatēts, birojs brīdina komersantu par iespēju zaudēt tiesības uz atbalstu obligātā iepirkuma ietvaros. Ja komersants trīs mēnešu laikā no minētā brīdinājuma saņemšanas VID administrēto nodokļu parādu nenovērš, birojs pieņem lēmumu, ar kuru komersantam tiek atceltas tiesības uz atbalstu obligātā iepirkuma ietvaros.Šobrīd MK noteikumos Nr.262 netiek izdalīti gadījumi, kad komersantam ir ierosināts tiesiskās aizsardzības process un līdz ar to praksē var būt gadījumi, kad atceļot tiesības uz atbalstu obligātā iepirkuma ietvaros var tikt pasliktināta komersanta situācija tiesiskās aizsardzības procesa ietvaros.Lai novērstu šādu gadījumu iespējas ar šo projektu tiek veikti precizējumi MK noteikumu Nr.262 60.2 punktā, paredzot izņēmuma gadījumu, ka birojs veicot pārbaudi par komersantu VID administrēto nodokļu parādiem, pārliecinās maksātnespējas reģistrā, vai komersantam, kuram ir nodokļu vai nodevu parāds, nav ierosināts tiesiskās aizsardzības process. Gadījumā, ja komersantam ir ierosināts tiesiskās aizsardzības process, uz to neattiecina MK noteikumu Nr.262 60.2 punktā minēto brīdinājumu (no ierosināšanas līdz izbeigšanas brīdim). Vienlaikus šo komersantu uzraudzība tiks turpināta tāpat kā pārējo komersantu uzraudzība – ar minētajām regulārajām nodokļu parādu pārbaudēm. Ja, veicot kārtējo pārbaudi, tiks konstatēts, ka komersantam, kam iepriekš ir bijis ierosināts tiesiskās aizsardzības process, joprojām ir nodokļu vai nodevu parāds, bet tiesiskās aizsardzības process ir izbeigts, šādam komersantam tiks nosūtīts atbilstošs brīdinājums. Izņēmuma nosacījumi attiecībā uz tiesiskās aizsardzības procesā esošiem komersantiem netiks attiecināti uz kārtējiem nodokļu parādiem, tas ir parādiem ārpus tiesiskās aizsardzības procesa, kurus maksā likuma “Par nodokļiem un nodevām” 26.panta sestās daļas piektā punktā noteiktajā kārtībā.Vienlaikus, lai pastiprinātu uzraudzību, kā rezultātā mazinātu nodokļu parādu iespējamību to komersantu starpā, kas saņem valsts atbalstu elektroenerģijas obligātā iepirkuma ietvaros, ar grozījumu tiek paredzēts, ka birojs komersantu VID administrēto nodokļu parādus pārbaudīs reizi ceturksnī.Tā kā VID jau likumdevējs saskaņā ar likumu “Par nodokļiem un nodevām” ir noteicis pienākumu administrēt nodokļu parādus, tad VID ir kompetentā iestāde nodokļu parādu esamības konstatēšanā. Līdz ar to, lai efektīvi izmantotu valsts resursus, birojs neveiks fizisku nodokļu parāda pārbaudi un balstīsies uz VID sniegto informāciju par nodokļa parādniekiem, kura redzama publiski pieejamā datu bāzē vai sniegta rakstveidā komersantam vai birojam.Ar projektu tiek precizēts MK Noteikumu Nr.262 60.8 punkts, skaidri izdalot, kādos gadījumos birojs bez brīdinājuma pieņem lēmumu, ar kuru atceļ komersantam piešķirtās tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros – gadījumā, ja elektrostacijā izmantotā tehnoloģija vai kurināmais neatbilst spēkā esošā lēmumā noteiktajam, vai arī gadījumā, kad ir pasludināta komersanta maksātnespēja. Līdztekus tam komersantam piešķirtās tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros bez brīdinājuma paredzēts atcelt arī nelikumīga valsts atbalsta saņemšanas gadījumos saskaņā ar projekta 13. punktā izteiktajā nodaļā “VI3. Nepamatoti vai nelikumīgi saņemta valsts atbalsta atgūšanas nosacījumi un metodika” minēto.Nepamatoti vai nelikumīgi saņemta valsts atbalsta atgūšanaŠobrīd spēkā esošais MK noteikumu Nr.262 regulējums paredz pārkāpumus, par kuriem birojs pieņem lēmumu, ar kuru tiek atceltas komersantam piešķirtās tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros (nepamatoti saņemts atbalsts) un noteiktos gadījumos uzliek par pienākumu komersantam atmaksāt publiskajam tirgotājam daļu no saņemtā valsts atbalsta – apmēru, ko tas saņēmis nepamatoti, jo nav nenovērsis iepriekš izteiktu brīdinājumu, kas vienlaikus ir bijis par pamatu minēto tiesību atcelšanai.Taču MK noteikumos Nr. 262 līdz šim nav pilnībā noregulēta kārtība, kādā tiek atgūts nepamatoti vai nelikumīgi saņemts valsts atbalsts.Šajā kontekstā jāņem vērā spēkā esošais Eiropas Savienības (turpmāk – ES) un arī nacionālo tiesību ietvars.Padomes 2015. gada 13. jūlija Regulas [2015/1589](http://eur-lex.europa.eu/eli/reg/1999/659/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību (turpmāk – LESD) 108. panta piemērošana (turpmāk – Regula [2015/1589](http://eur-lex.europa.eu/eli/reg/1999/659/oj/?locale=LV)) (Oficiālais Vēstnesis L 248, 24.09.2015., lpp. 9-29) (turpmāk – Regula [2015/1589](http://eur-lex.europa.eu/eli/reg/1999/659/oj/?locale=LV)) 1. panta f) punkts nosaka, ka “nelikumīgs atbalsts” ir jauns atbalsts, kas ieviests, pārkāpjot Eiropas Komisijas (turpmāk – EK) līguma 93. panta (konsolidētā EK līguma 88. pants) 3. punktu, proti, dalībvalsts nesāk īstenot pasākumu pirms EK pieņēmusi lēmumu par pasākuma saderību ar kopējo tirgu.Nelikumīga atbalsta atgūšanas pienākums Latvijas normatīvajos aktos ir nostiprināts Komercdarbības atbalsta kontroles likuma (turpmāk – KAKL) 17. un 18. pantā. KAKL 17. pants cita starpā nosaka, ka saskaņā ar EK pieņemto lēmumu atbalsta sniedzējam ir pienākums nodrošināt tāda valsts (komercdarbības) atbalsta atmaksu, kas komercsabiedrībai piešķirts, neievērojot LESD 108. panta 3. punktu. Tādējādi, saskaņā ar nacionālajām tiesību normām tiesisks pamats valsts atbalsta izmaksātājam atprasīt valsts atbalstu ir tieši EK lēmums par atbalsta atmaksu.Vienlaikus jāņem vērā, ka saskaņā ar KAKL 4. pantā noteikto valsts atbalsta tiesiskais ietvars sevī ietver arī ES tiesību aktus un judikatūru. Atbilstoši normatīvo aktu hierarhijai ES tiesību normas prevalē par nacionālajām tiesību normām, līdz ar to Eiropas Savienības Tiesas sniegtā Eiropas tiesību normu interpretācija ir saistoša Latvijai kā ES dalībvalstij, līdz ar to Eiropas Savienības Tiesas 2019. gada 5. marta spriedums lietā C-349/17 ir saistošs Latvijai. Ņemot vērā Eiropas Savienības Tiesas sprieduma Nr. C-349/17 133. punktā minēto, pienākums nodrošināt visa nelikumīgā atbalsta atgūšanu, tostarp uzdot samaksāt procentus par visu laikposmu, kurā tas ir guvis labumu no šī atbalsta izriet tieši no LESD 108. panta 3. punkta, kā arī no KAKL 4. panta. Savukārt KAKL 4. pants nosaka valsts atbalsta tiesisko ietvaru, kas ietver sevī arī ES aktus un judikatūru. Atbilstoši Regulas [2015/1589](http://eur-lex.europa.eu/eli/reg/1999/659/oj/?locale=LV) 17. panta 1. punktam uz tiesībām atgūt valsts atbalstu attiecas desmit gadu noilguma termiņš. Noilguma periodu sāk skaitīt dienā, kad nelikumīgais valsts atbalsts tiek piešķirts komersantam kā kompensācija elektroenerģijas obligātā iepirkuma ietvaros. Aprēķinot noilguma termiņu, valsts atbalsts jāuzskata par piešķirtu komersantam datumā, kurā tas ir faktiski izmaksāts minētajam saņēmējam (EK 2011. gada 8. decembra Tiesas spriedums Lieta C‑81/10 P France Télécom SA pret EK, 80.-89. punkts). Noilguma termiņu pārtrauc kompetento iestāžu lēmumi, kas attiecas uz pārkāpumu izmeklēšanu vai iztiesāšanu un kuri konkrētajām personām darīti zināmi. Noilguma termiņš pēc katra pārtraukuma atsākas no jauna.Ievērojot augstāk minēto, ar šiem grozījumiem MK noteikumos Nr. 262 tiek iekļauts regulējums kārtībai, kādā atgūst nepamatoti vai nelikumīgi saņemtu valsts atbalstu, t.sk. attiecībā uz nelikumīgi saņemtu valsts atbalstu, ņemot vērā aktuālāko Eiropas Savienības Tiesas judikatūru (sk. Eiropas Savienības Tiesas 2019. gada 5. marta spriedumu lietā Nr. C-349/17 (ECLI:EU:C:2019:172)), kas skar jautājumus par valsts atbalsta atgūšanu.Projekta 13. punkts paredz noteikt, ka MK noteikumu Nr. 262 ietvaros komersanta nepamatoti vai nelikumīgi saņemtā valsts atbalsta atgūšanu veic birojs ([Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā).Birojs, pieņemot lēmumu, ar kuru MK noteikumu Nr.262 noteikumu 60.45. vai 60.81. apakšpunktā, 62., 62.1, vai 62.2 punktā minētajos gadījumos (kuru rezultātā pārkāpums kvalificēts kā nepamatots valsts atbalsts) atceļ komersantam piešķirtās tiesības, nosaka arī pienākumu komersantam mēneša laikā no lēmuma spēkā stāšanās dienas atmaksāt publiskajam tirgotājam saņemto nepamatoto valsts atbalstu.Savukārt, ja birojs konstatēs, ka, komersantam saņemot valsts atbalstu, ir pārkāpti Elektroenerģijas tirgus likumā un MK noteikumos Nr.262 noteikumos minētie valsts atbalsta nosacījumi (kas ir saskaņoti ar EK) un saņemtais atbalsts ir uzskatāms par nelikumīgu valsts atbalstu, birojam mēneša laikā no fakta konstatēšanas brīža būs jāpieņem lēmums par komersantam piešķirto tiesību elektroenerģijas obligātā iepirkuma ietvaros pārdot koģenerācijā saražoto elektroenerģiju atcelšanu un pienākuma noteikšanu komersantam mēneša laikā no lēmuma spēkā stāšanās brīža atmaksāt publiskajam tirgotājam šo noteikumu ietvaros saņemto nelikumīgo valsts atbalstu kopā ar procentiem, kurus aprēķina atbilstoši procentu likmēm, ko publicē EK saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Regula Nr. 794/2004), 10. pantu, tiem pieskaitot 100 bāzes punktus saskaņā ar Regulas Nr. 794/2004 9. panta 2. punktu, ievērojot Regulas Nr. 794/2004 11. pantā noteikto procentu likmes piemērošanas metodi.Birojs nepamatoti vai nelikumīgi saņemto valsts atbalstu, tai skaitā projekta 13. punktā izteiktajā MK noteikumu Nr.262 63.25 punktā minētos procentus atgūst Administratīvā procesa likumā noteiktajā kārtība.Jāņem vērā, ka MK noteikumu Nr. 262 63.24 un 63.25 punktā ietvertās normas nav savstarpēji izslēdzošas, bet nepieciešamības gadījumā piemērojamas vienlaikus, tādējādi nodrošinot efektīvu nepamatoti un nelikumīgi saņemta valsts atbalsta atgūšanu (kopā ar procentiem nelikumīga valsts atbalsta gadījumā). Savukārt, ja birojs konstatē vienu konkrētu pārkāpumu/neatbilstību un tādējādi konstatē, ka komersants ir vienlaicīgi saņēmis nepamatotu valsts atbalstu un nelikumīgu valsts atbalstu, tad birojs nosaka komersantam pienākumu atmaksāt publiskajam tirgotājam atgūstamo atbalstu MK noteikumu Nr. 262 63.25 punktā minētajā kārtībā.Ņemot vērā Elektroenerģijas tirgus likuma 31.2 panta ceturtajā daļā noteikto, lēmuma par valsts atbalsta atgūšanu apstrīdēšana vai pārsūdzēšana neaptur tā darbību.Projekta 13. punktā ietvertais regulējums attiecas uz komersantiem, kuri ieguvuši tiesības pārdot no atjaunojamiem energoresursiem saražoto elektroenerģiju obligātā iepirkuma ietvaros saskaņā ar MK noteikumiem Nr. 262.Ar mērķi mazināt sabiedrības izdevumus atgūtais valsts atbalsts kopā ar procentiem tiks ieskaitīts publiskā tirgotāja bankas kontā un izmantots obligātā iepirkuma ietvaros publiskajam tirgotājam deleģētās funkcijas nodrošināšanas izmaksu kompensēšanai.PilnvarojumsProjekta 2. punkts paredz papildināt MK noteikumu Nr.262 1. punktā ietverto pilnvarojumu saskaņā ar Elektroenerģijas tirgus likuma 31.1 panta devīto daļu un 31.2 panta trešo un piekto daļu. Atbilstoši Elektroenerģijas tirgus likumā ietvertajam pilnvarojumam Ministru kabinetam, proti, 31.1 panta devītajā daļā minētais pilnvarojums ietverts projekta 10. punktā izteiktajā MK noteikumu Nr. 262 60.11punktā un 11. punktā izteiktajā MK noteikumu Nr. 262 61.6 punktā, kā arī likuma 31.2 panta trešajā un piektajā daļā minētais pilnvarojums ietverts projekta 9. punktā izteiktajā MK noteikumu Nr.262 60.8 punktā, projekta 12. punktā izteiktajā MK noteikumu Nr.262 62.2 punktā un projekta 13. punktā izteiktajā MK noteikumu Nr. 262 63.24-63.27 punktā.Noteikumos tiek precizēta norāde, uz kāda likuma pamata noteikumi ir izdoti, papildinot to ar atsauci uz Elektroenerģijas tirgus likuma 31.1 panta devīto daļu, kā arī uz 31.2 panta trešo daļu un piekto daļu. Attiecīgs papildinājums izdarīts arī projekta 1. punktā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas saņem valsts atbalstu elektroenerģijas ražošanai no atjaunojamiem energoresursiem.Būvniecības valsts kontroles birojs, kurš īsteno obligātā iepirkuma uzraudzības funkciju.Publiskais tirgotājs, kas no komersanta elektroenerģijas obligātā iepirkuma ietvaros iepērk elektroenerģiju. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam prognozējama pozitīva ietekme uz tautsaimniecību, jo tiks pārskatītas elektroenerģijas cenas noteikšanas formulas vēja elektrostacijām, kas saņem atbalstu obligātā iepirkuma ietvaros un kas ekspluatāciju uzsākušas no 2020. gada 1. janvāra, tādējādi samazinot maksājumu slogu elektroenerģijas gala patērētājiem, un vienlaikus sekmējot elektroenerģijas ražotāju tuvināšanos darbībai tirgus apstākļos. Paplašinot cietās biomasas veidu izmantošanas iespējas elektrostacijās, tiks novērsts pastāvošais ierobežojums, ļaujot komersantiem pielāgot elektroenerģijas ražošanu kurināmā pieejamībai tirgū.Ar projektu tiks nodrošināta arī iespēja komersantiem elektroenerģijas obligātā iepirkuma ietvaros godprātīgi izmantot tiesiskās aizsardzības procesu. Vienlaikus pastāv risks, ka, tiesiskās aizsardzības process noslēdzas neveiksmīgi un var iestāties komersanta maksātnespēja.Kā arī ar projektu tiks nodrošināts regulējums nepamatoti vai nelikumīgi saņemta valsts atbalsta, kuru saņēmuši komersanti, pamatojoties uz iegūtajām tiesībām tirgot no atjaunojamiem energoresursiem saražoto elektroenerģiju obligātā iepirkuma ietvaros, atgūšanai. Tādējādi projektā ietvertās normas ļaus nākotnē novērst potenciālus sabiedrības līdzekļu nepamatota vai nelikumīga izlietojuma riskus.Tiesiskais regulējums palielinās administratīvo slogu Būvniecības valsts kontroles birojam un publiskajam tirgotājam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 794/2004;Regula [2015/1589](http://eur-lex.europa.eu/eli/reg/1999/659/oj/?locale=LV). |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 794/2004;Regula [2015/1589](http://eur-lex.europa.eu/eli/reg/1999/659/oj/?locale=LV). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 794/2004 9. panta 2. punkts un 11. pants, Regulas [2015/1589](http://eur-lex.europa.eu/eli/reg/1999/659/oj/?locale=LV) 1. panta f) punkts | Projekta 13. punktā izteiktais MK noteikumu Nr. 262 63.25 punkts | ES tiesību akta vienības ieviesta pilnībā | Projekts nesatur stingrākas prasības nekā attiecīgais ES tiesību akts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē ir īstenota atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktā, proti, sabiedrības pārstāvjiem tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | 2020. gada 20. janvārī projekts publicēts Ekonomikas ministrijas mājaslapā (https://em.gov.lv/lv/Ministrija/sabiedribas\_lidzdaliba/diskusiju\_dokumenti/), kā arī informācija ievietota Valsts kancelejas mājas lapā - sadaļā “Sabiedrības līdzdalība” (https://www.mk.gov.lv/content/ministru-kabineta-diskusiju-dokumenti).Ņemot vērā, ka projektā iekļauti papildu grozījumi, sabiedrības pārstāvjiem tiek atkārtoti nodrošināta iespēja sniegt rakstisku viedokli atbilstoši MK noteikumu Nr. 970 7.4.1 punktam. Paziņojums par līdzdalības iespējām projekta izstrādes procesā 09.03.2020. publicēts Ekonomikas ministrijas tīmekļvietnē, kā arī Ministru kabineta tīmekļa vietnē, aicinot iesniegt rakstveida viedokļus par projektu līdz 13.03.2020. |
| 3. | Sabiedrības līdzdalības rezultāti | Sabiedrisko konsultāciju procesā tika saņemti komentāri no Latvijas atjaunojamās enerģijas federācijas, kas daļēji ņemti vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Būvniecības valsts kontroles birojs, Valsts ieņēmumu dienests, publiskais tirgotājs, sistēmas operators. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Grozījumiem nav plānota ietekme uz pārvaldes funkcijām vai institucionālo struktūru. |
| 3. | Cita informācija | Noteikumu projekts tiks īstenots tā izpildē iesaistīto institūciju piešķirto valsts budžeta līdzekļu ietvaros. |

Ekonomikas ministrs J. Vitenbergs

Vīza:

Valsts sekretāra pienākumu izpildītājs,

valsts sekretāra vietnieks E. Valantis

A. Neimanis, 67013249

Aivars Neimanis@em.gov.lv

1. Ministru kabineta 2006.gada 6.novembra noteikumi Nr.921 “Noteikumi par elektroenerģijas ražošanu koģenerācijā” [↑](#footnote-ref-2)
2. Ministru kabineta 2009.gada 10.marta noteikumi Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” [↑](#footnote-ref-3)
3. Ministru kabineta 2007.gada 24.jūlija noteikumi Nr.503 “Noteikumi par elektroenerģijas ražošanu, izmantojot atjaunojamos energoresursus” [↑](#footnote-ref-4)
4. Ministru kabineta 2009.gada 24.februāra noteikumi Nr.198 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” [↑](#footnote-ref-5)
5. Ministru kabineta 2010. gada 16. marta noteikumi Nr. 262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību [↑](#footnote-ref-6)
6. Satversmes tiesas 2011.gada 3. novembra sprieduma lietā nr. 2011-05-01 15.2.apakšpunkts un 2015.gada 3.jūlija sprieduma lietā Nr. 2014-12-01 21.3.apakšpunkts [↑](#footnote-ref-7)
7. OECD Guidelines for Recipient Country Investment Policies Relating to National Security, OECD Investment Committee report on recipient country policies and SWFs, approved by governments on 4 April 2008. Pieejams: [http://www.oecd.org](http://www.oecd.org)) [↑](#footnote-ref-8)
8. Wehrlé, F. and J. Pohl (2016), “Investment Policies Related to National Security: A Survey of Country Practices”, OECD Working Papers on International Investment, 2016/02, OECD Publishing, Paris. Pieejams: <http://dx.doi.org/10.1787/5jlwrrf038nx-en> [↑](#footnote-ref-9)
9. <https://globalarbitrationreview.com/chapter/1142579/investment-disputes-involving-the-renewable-energy-industry-under-the-energy-charter-treaty> [↑](#footnote-ref-10)
10. <http://arbitrationblog.kluwerarbitration.com/2016/02/29/how-much-does-an-icsid-arbitration-cost-a-snapshot-of-the-last-five-years/> [↑](#footnote-ref-11)